—‘বেশ তো, বিশ্বাস যখন করছিস্‌ না পরখ্‌ করতে দোষ কি? কি বলিস্‌ তাতুন?’ আইপ্যাডে ‘দ্য র‍্যাভেন্‌'স ডিক্সনারি’ সার্চ করতে করতে বলল সায়ন। নাহ্‌, ব্যাংককে ও নামে একটা হোটেল আছে বটে, তবে কলকাতায় তো কিছু নেই।—‘খবরদার, ঐ ভুল তোরা করিস্‌ না! লোকটার কথাগুলো সত্যিও তো হতে পারে!’ তাতুনটা বরাবরই একটু ভীতু মতন। সেমিস্টারে সায়ন অরূপরা যখন পকেটের চিট্‌ফান্ড থেকে টপাটপ উত্তরগুলো কাট্‌পেস্ট করে, তাতুন তখন চিবিয়ে পেনের মাথা খেলেও উঁকিঝুঁকি মারে না।